Id-Direttiva tal-Kummissjoni
tal-31 ta' Jannar 1985
li tadatta għall-progress tekniku d-Direttiva tal-Kunsill 73/362/KEE dwar l-approssimazzjoni tal-liġijiet ta' l-Istati Membri li għandhom x'jaqsmu mal-miżuri materjali tat-tul
(85/146/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat id-Direttiva tal-Kunsill 71/316/KEE tas-26 ta' Lulju 1971 dwar l-approssimazzjoni tal-liġijiet ta' l-Istati Membri li għandhom x'jaqsmu mad-dispożizzjonijiet komuni kemm għall-istrumenti ta' kejl u għall-metodi ta' kontroll metroloġiku [1], kif l-aħħar emendata bid-Direttiva 83/575/KEE [2], u b'mod partikolari l-Artikolu 17 tagħha,
Billi d-Direttiva tal-Kunsill 73/362/KEE [3] kif emendata bid-Direttiva 78/629/KEE [4], għandha tkun emendata biex tikkunsidra l-iżviluppi tekniċi fil-qasam konċernat;
Billi d-Direttiva ta' qafas 71/316/KEE kienet ġiet adattata għall-progress tekniku fl-iffabrikar ta' strumenti ta' kejl u b'hekk tippermetti li jsiru kontrolli statistiċi għall-għanijiet tal-verifika inizjali tal-KEE skond il-proċedura stipulata fid-Direttivi separati; billi, għalhekk, iridu jsiru ċerti żidiet għall-Anness għad-Direttiva 73/362/KEE speċifika sabiex tiġi stabbilita l-proċedura għal dawk il-kontrolli;
Billi bi qbil ma' dawk iż-żidiet, hemm bżonn li jiġu ddikjarati b'mod aktar speċifiku, il-kondizzjonijiet għall-għoti ta' l-approvazzjoni tal-mudell tal-KEE u l-verifika inizjali li għandhom x'jaqsmu mal-miżuri materjali tat-tul;
Billi d-dispożizzjonijiet ta' din id-Direttiva huma skond l-opinjoni tal-Kummissjoni dwar l-adattament għall-progress tekniku tad-Direttivi għat-tneħħija ta' ostakoli tekniċi għall-kummerċ fi strumenti tal-kejl,
ADOTTAT DAN IR-REGOLAMENT:
L-Artikolu 1
Fl-Anness għad-Direttiva 73/362/KEE:
1. Il-punti 2.1, 7, 7.1, 7.4 u 8 huma b'hekk emendati skond il-punti korrispondenti fl-Anness ta' hawnhekk.
2. Il-punti 10, 11, u 12 fl-Anness ta' hawnhekk huma b'hekk miżjudin.
L-Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva nhar l-1 ta'Jannar 1986. Huma għandhom jinfurmaw minnufih lill-Kummissjoni b'dan.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, fil-31 ta' Jannar 1985.